CELEX: 32020D1541
Language: et
Date: 2020-10-13 00:00:00
Title: Poliitika- ja julgeolekukomitee otsus (ÜVJP) 2020/1541, 13. oktoober 2020, Palestiina aladel läbiviidava Euroopa Liidu politseimissiooni EUPOL COPPS juhi ametisse nimetamise kohta (EUPOL COPPS/1/2020)

23.10.2020   
               
               
                  ET
               
               
                  Euroopa Liidu Teataja
               
               
                  L 353/8
               
            
         POLIITIKA- JA JULGEOLEKUKOMITEE OTSUS (ÜVJP) 2020/1541,
         13. oktoober 2020,
         Palestiina aladel läbiviidava Euroopa Liidu politseimissiooni EUPOL COPPS juhi ametisse nimetamise kohta (EUPOL COPPS/1/2020)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 3. juuli 2013. aasta otsust 2013/354/ÜVJP Euroopa Liidu politseimissiooni kohta Palestiina aladel (EUPOL COPPS), (1) eriti selle artikli 9 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Otsuse 2013/354/ÜVJP artikli 9 lõike 1 kohaselt on poliitika- ja julgeolekukomiteel volitus teha kooskõlas aluslepingu artikli 38 kolmanda lõiguga Palestiina aladel läbiviidava Euroopa Liidu politseimissiooni (EUPOL COPPS) poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas nimetada ametisse missiooni juht.
                  
               
                     (2)
                  
                  
                     Poliitika- ja julgeolekukomitee võttis 28. septembril 2017 vastu poliitika- ja julgeolekukomitee otsuse (ÜVJP) 2017/1802, (2) millega nimetatakse Kauko AALTOMAA missiooni EUPOL COPPS juhiks 1. oktoobrist 2017 kuni 30. juunini 2018.
                  
               
                     (3)
                  
                  
                     Kauko AALTOMAA volitusi missiooni EUPOL COPPS juhina on korrapäraselt pikendatud, viimati kuni 30. septembrini 2020 nõukogu otsusega (ÜVJP) 2020/902, (3) millega muudeti samuti otsust 2013/354/ÜVJP ja pikendati EUPOL COPPSi kestust kuni 30. juunini 2021.
                  
               
                     (4)
                  
                  
                     7. oktoobril 2020 tegi liidu välisasjade ja julgeolekupoliitika kõrge esindaja ettepaneku nimetada Nataliya APOSTOLOVA missiooni EUPOL COPPS juhiks,
                  
               ON VASTU VÕTNUD KÄESOLEVA OTSUSE:
         
            Artikkel 1
            Nataliya APOSTOLOVA nimetatakse Palestiina aladel läbiviidava Euroopa Liidu politseimissiooni (EUPOL COPPS) juhiks alates 15. novembrist 2020 kuni 30. juunini 2021.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 15. novembrist 2020.
         
         
            Brüssel, 13. oktoober 2020
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 185, 4.7.2013, lk 12.
         
            (2)  Poliitika- ja julgeolekukomitee 28. septembri 2017. aasta otsus (ÜVJP) 2017/1802 Palestiina aladel läbiviidava Euroopa Liidu politseimissiooni (EUPOL COPPS) juhi ametisse nimetamise kohta (EUPOL COPPS/1/2017) (ELT L 259, 7.10.2017, lk 20).
         
            (3)  Nõukogu 29. juuni 2020. aasta otsus (ÜVJP) 2020/902, millega muudetakse otsust 2013/354/ÜVJP Euroopa Liidu politseimissiooni kohta Palestiina aladel (EUPOL COPPS) (ELT L 207, 30.6.2020, lk 30).